Document ID: /roh_data/filtered/fineweb-2-filterrobots_roh.jsonl.gz/65305

Nagin squitsch da midar la finanziaziun da las baselgias
- Mesemna, 19.8.2015, 10:06
La regenza grischuna ha deliberà il rapport davart la finanziaziun da las baselgias en il chantun per mauns dal Cussegl grond.
La regenza e las baselgias èn da l'avis che la finanziaziun vertenta duai vegnir cuntinuada sco fin uss. Il dumber robust dals commembers da las baselgias procuria per entradas constantas en furma da taglias, scriva la regenza.
Plinavant accentuescha ella la funcziun impurtanta da las baselgias per mantegnair in servetsch public minimal. En l'entir chantun, e spezialmain en ils centers, surpiglian ellas funcziuns impurtantas sco raits socialas stabilisantas.
RR Novitads 09:00